“Sport” telekanali Qatar — O‘zbekiston uchrashuvini translyatsiya qilishni rejalashtirdi

Xabar berilganidek, bugun O‘zbekiston milliy terma jamoasi Doha shahrida Qatar futbolchilariga qarshi o‘rtoqlik o‘yinini o‘tkazadi. Dohadagi “Ash-Shorta” klubiga qarashli Abdulla bin Xalfa stadionida bo‘lib o‘tadigan uchrashuv Toshkent vaqti bilan 21:30 da boshlanadi.

“Sport” telekanalining 6-oktabr uchun mo‘ljallangan ko‘rsatuvlar dasturida 21:30 da xabarlar taqdim etilishi belgilangan.

 “Sport” telekanalining 6-oktabr uchun ko‘rsatuvlar dasturi. Skrinshot: “Daryo”
Shunga qaramay, “Sport” Qatar — O‘zbekiston uchrashuvini translyatsiya qilishni rejalashtirganini ma’lum qildi.
“Sport” telekanalining “Daryo” tahririyatiga xabar berishicha, ayni damda telekanalda mazkur bahsni jonli efirda namoyish etish bo‘yicha tegishli ishlar olib borilmoqda.